You Shook Me

Το You Shook Me είναι μπλουζ τραγούδι του τραγουδιστή Μάντι Γουότερς, το οποίο κυκλοφόρησε το 1962 μέσω της Chess Records.Chess Records - The History of Rock and Roll

Ιστορία του κομματιού
Ερλ Χούκερ
Η αρχική ηχογράφηση του κομματιού πραγματοποιήθηκε στις 3 Μαΐου 1961 από τον κιθαρίστα Ερλ Χούκερ, σε μία σύνθεση η οποία δεν περιελάμβανε φωνητικά. Η Chief Records που είχε αναλάβει την παραγωγή, ηχογραφούσε όλη την διαδικασία εν αγνοία του καλλιτέχνη, ενώ ο Χούκερ έπαιζε ένα ανέκδοτο και χωρίς ονομασία κομμάτι πριν ξεκινήσει να παίζει τις συνθέσεις του. Ο ιδιοκτήτης της Chief, Μελ Λόντον, επέλεξε τον τίτλο "Blue Guitar" για το κομμάτι, το οποίο κυκλοφόρησε σε μορφή σινγκλ μέσω της θυγατρικής του εταιρείας, Age Records.mel london - All About Blues Music Το σινγκλ έκανε πολύ καλές πωλήσεις και μεγάλος αριθμός μπλουζ καλλιτεχνών του Σικάγου το πρόσθεσαν στο σετ των ζωντανών τους εμφανίσεων.

Μάντι Γουότερς
Λίγο αργότερα, ο ιδιοκτήτης τςη Chess Records, Λέοναρντ Τσες, πλησίασε τον Λόντον με σκοπό να χρησιμοποιήσει το κομμάτι για δικές του κυκλοφορίες. Ο Λόντον συμφώνησε και ο Γουίλι Ντίξον έγραψε τους στίχους του τραγουδιού, με τον Μάντι Γουότερς να χρησιμοποιεί την ήδη υπάρχουσα μουσική, ηχογραφώντας μόνο τα φωνητικά στις 27 Ιουνίου του 1962.

Οι πωλήσεις του νέου σινγκλ υπήρξαν ικανοποιητικές και ο Τσες επανέλαβε το εγχείρημα με τρία ακόμη τραγούδια του Χούκερ μόλις τρεις μήνες αργότερα. Το κομμάτι κυκλοφόρησε σε μορφή ΕΡ σινγκλ στο Ηνωμένο Βασίλειο από την Pye Records.

Τζεφ Μπεκ
Ο Βρετανός κιθαρίστας Τζεφ Μπεκ διασκεύασε το τραγούδι για το άλμπουμ του "Truth", το οποίο κυκλοφόρησε τον Αύγουστο του 1968.Truth - Rolling Stone Στην ηχογράφηση συμμετείχε και ο μπασίστας των Led Zeppelin, Τζον Πωλ Τζόουνς, ο οποίος έπαιξε πλήκτρα.

Led Zeppelin
Μία ακόμη γνωστή διασκευή του τραγουδιού ήλθε από τους Led Zeppelin, οι οποίοι το ηχογράφησαν για το ομώνυμο άλμπουμ τους.Led Zeppelin - Led Zeppelin | Songs, Reviews, Credits | AllMusic Η συγκεκριμένη εκτέλεση διαρκεί 6 λεπτά και 28 δευτερόλεπτα, υπερδιπλάσιο χρόνο σε σχέση με την αρχική εκδοχή του Μάντι Γουότερς. Ο Τζίμι Πέιτζ χρησιμοποίησε μία Gibson Flying V και το τέμπο έπεσε, ενώ συμπεριλήφθηκαν σόλο κιθάρας, φυσαρμόνικας και πλήκτρων. Παράλληλα, ο τραγουδιστής Ρόμπερτ Πλαντ συμπεριέλαβε τους στίχους "I have a bird that whistles and I have birds that sings" από το κομμάτι "Stones in My Passway" του Ρόμπερτ Τζόνσον.Robert Johnson - Stones In My Passway lyrics | LyricsMode.com

Άλλες διασκευές
Διάφοροι καλλιτέχνες της μπλουζ και ροκ μουσικής σκηνής ηχογράφησαν το "You Shook Me", μεταξύ των οποίων οι Blues Band, Γουίλι Ντίξον, Έτα Τζέιμς, B. B. King, Τζορτζ Λιντς, Άρτιμους Πάιλ, Μικ Τέιλορ και Μπράιαν Άνταμς."You Shook Me – Search Results". AllMusic

Παραπομπές

Πηγές
 You Shook Me - Muddy Waters | Song Info | AllMusic
 You Shook Me by Led Zeppelin Songfacts

 Εξωτερικοί σύνδεσμοι 
 Blue Guitar - Earl Hooker - YouTube
 Muddy Waters ~ You Shook Me - YouTube
 Led Zeppelin - You Shook Me - YouTube
 Jeff Beck - You Shook Me - YouTube
 YOU SHOOK ME TAB by Led Zeppelin @ Ultimate-Guitar.Com
 MUDDY WATERS LYRICS - You Shook Me - A-Z Lyrics
 You Shook Me Guitar Tab by Muddy Waters (Guitar Tab – 171758)

Κατηγορία:Τραγούδια του Muddy Waters
Κατηγορία:Τραγούδια των Led Zeppelin
Κατηγορία:Τραγούδια του 1962